Burvīgi, liels paldies.
Bērnudārzam laikam ir jauns nosaukums - kopienā interneta meklēšanā atrasts, bet to gan jau ka var vēlāk pielikt.

Fitnesa klubs - pašai ēkai tāds nosaukums vēl palicis. Ja vien tur vēl nav fitnesa klubs, vai arī ēku vietējie tā nemēdz saukt, varbūt tas ņemams nost?
Ja te nenoņems, kartē paliks.
https://www.openstreetmap.org/way/31716055/history

Punkts ar adresi un telefonu - tā kā šāds punkts nav pilnvērtīgi dati, tam tika automātiski noņemta adreses informācija, un palika tikai punkts ar telefonu. Ja kāds tā saucamais "point of interest" (POI) ir zudis, to arī var pārveidot ar "was:..." prefiksu būtiskajam tagam, vai dzēst pilnībā, ja zudis sen.

Morgs - vai zināms, kad ēka tika nojaukta? Ja ļoti sen, dzēšana ir labs risinājums. Ja vēl redzama kādos ortofoto slāņos, bieži to mēdz mainīt uz demolished:building=*, lai kāds cits no vecāka slāņa neiezīmētu atpakaļ.

Izmaiņas OSM rastra failos parasti parādās minūšu laikā (pārlūkprogrammas cache var nākties atjaunināt) - ja ilgāk neparādās, varbūt izmaiņas nav pilnībā veiktas kā iecerēts (piem., kā ar fitnesa klubu).

Ja te kaut kas šķiet neskaidri, priecāšos precizēt te vai, vēl labāk, ērtākajā kopienas čatā.

Un ja Bauskas pašvaldību interesētu šīs brīvpieejas kartes uzlabošana (kartogrāfiskais materiāls, sabiedrības iesaiste utt), varam sīkāk pastāstīt par iespējām. Mūsu brīvprātīgo kopienu vienmēr priecē ieinteresēti, aktīvi pašvaldību darbinieki :)